Undervisningsminister Bertel Haarder har i dag godkendt, at give handelsskolerne 20 millioner ekstra til at bekæmpe det høje frafald blandt eleverne.

- De falder på et tørt sted, men er kun en dråbe i havet, udtaler Poul Søe Jeppesen direktør på Aalborg Handelsskole til TV2/Nord. Han vurderer, at handelsskolen i Aalborg cirka vil få 800.000 kroner af de i alt 20 millioner. De ekstra penge vil blive brugt til at styrke skolens lektiecafé og coach-ordning, så man i højere grad kan hjælpe, de elever, der har svært ved at følge undervisningen. Frafaldet på Aalborg Handelsskole er på omkring 15%.